יונינה אלדר

יוֹנִינָה אֶלדר (נולדה ב-25 בינואר 1973) היא פרופסור להנדסת חשמל בפקולטה למתמטיקה ומדעי המחשב במכון ויצמן למדע, מן החוקרות הבולטות בעולם בתחום דגימת אותות.

ביוגרפיה
יונינה אלדר נולדה בטורונטו, קנדה למאיר ורבקה ברגלס, ובגיל 6 עלתה עם משפחתה לישראל. למדה בתיכון באולפנית בתל אביב ולאחר שנתיים של שירות לאומי נרשמה ללימודי תואר ראשון בהנדסת חשמל ופיזיקה במסלול למצטיינים. בשנת 1995 סיימה לימודי תואר ראשון בפיזיקה באוניברסיטת תל אביב בהצטיינות יתרה, ובשנת 1996 סיימה לימודי הנדסת חשמל באוניברסיטת תל אביב בהצטיינות. בשנת 1996 היא החלה בלימודי מסלול ישיר לדוקטורט בהנדסת חשמל באוניברסיטת תל אביב, אולם המשיכה לימודיה בארצות הברית וסיימה בדצמבר 2001 לימודי דוקטורט בהנדסת חשמל ובמדעי המחשב במכון הטכנולוגי של מסצ'וסטס בנושא עיבוד אותות קוונטים. בשנת 2002 השלימה פוסט דוקטורט במכון הטכנולוגי של מסצ'וסטס.

בשנת 2002 שבה לישראל, והחלה לעבוד כמרצה בכירה בפקולטה להנדסת חשמל בטכניון, בשנת 2005 הועלתה לדרגת פרופסור חבר ובשנת 2010 לדרגת פרופסור מן המנין.

בשנת 2019 עברה לפקולטה למתמטיקה ומדעי המחשב במכון ויצמן למדע.

יונינה אלדר גרה ברחובות, נשואה לרב שלומי אלדר ואם לחמישה ילדים.

פרסים והוקרה

 2002 – זכתה במלגת אלון.
 2005 – זכתה בפרס קריל על פיתוח אלגוריתמים להצגת אותות ועיבודם בהדגשת שיטות לשערוך פרמטרים, תורת הדגימה, עיבוד אותות למערכות תקשורת, גילוי בערוצים קוונטיים, ושיטות אופטימיזציה לעיבוד אותות.
 2011 – נבחרה על ידי המגזין גלובס לאחת מ-50 הנשים המשפיעות בישראל על שפתחה, יחד עם ד"ר משה משעלי, אבטיפוס של כרטיס אלקטרוני, היחיד מסוגו בעולם, המאפשר לדגום בתדר נמוך מתדר נייקוויסט. בכך מתאפשר מזעור מכשירים בתחומים שונים, בעיקר בתחום הרפואה והתעשיות הביטחוניות.
 2011 – זכתה בפרס ויצמן למדעים מדויקים המוענק על ידי עיריית תל אביב-יפו. 
 2013 – זכתה בפרס האגודה לעיבוד אותות. 
 2015 – זכתה בפרס הנרי טאוב להצטיינות אקדמית.

חברויות ציבוריות

 פברואר 2012 – נבחרה כחברה במועצה להשכלה גבוהה.
 נובמבר 2012 – נבחרה לחברת האקדמיה הצעירה הישראלית. 
 יוני 2017 – נבחרה להיות חברה באקדמיה הלאומית למדעים.

קישורים חיצוניים

 כרטיס אישי וקורות חיים, באתר האקדמיה הלאומית הישראלית למדעים
 פרופ' יונינה אלדר, באתר מכון ויצמן למדע
 הדף של פרופ' יונינה אלדר, באתר הטכניון
 מדלגים על נייקוויסט, טכנולוגיות, אפריל 2011.
 Yonina Eldar Pushes the Limits of Signal Sampling 
 אסף גולן, מכשיר אולטרסאונד חדש יאפשר ניתוח בשטח של התוצאות, באתר nrg, 9 בפברואר 2016

הערות שוליים

סגל הטכניון: הנדסת חשמל
סגל מכון ויצמן למדע: מתמטיקה ומדעי המחשב
מדעניות מחשב ישראליות
זוכי פרס ויצמן
זוכי פרס קריל
זוכות פרס קריל
אלדר
ישראליות ילידות קנדה
ישראלים ילידי קנדה
בוגרות אולפנית בני עקיבא בתל אביב
בוגרות שירות לאומי
בוגרות אוניברסיטת תל אביב
בוגרי אוניברסיטת תל אביב
בעלות תואר דוקטור מהמכון הטכנולוגי של מסצ'וסטס
בעלי תואר דוקטור מהמכון הטכנולוגי של מסצ'וסטס
עולות בשנות ה-1970
עולים בשנות ה-1970
חברי המועצה להשכלה גבוהה
חברות המועצה להשכלה גבוהה
חברות האקדמיה הצעירה הישראלית
חברי האקדמיה הצעירה הישראלית
חברות האקדמיה הלאומית הישראלית למדעים
מהנדסות חשמל ישראליות
ישראליות שנולדו ב-1973
ישראלים שנולדו ב-1973